Fá takmörk virðast vera fyrir því hvað fólki getur dottið í hug . Skömmu fyrir miðnættið sl. föstudagskvöld þegar gestir voru að koma af tónleikum með Hjálmum í Bíóhöllinni á Akranesi varð á vegi blaðamanns Skessuhorns á Suðurgötunni rétt við Landsbankahúsið jeppabifreið með snjóþotu í eftirdragi . Á snjóþotunni sat barn um 10 ára aldur og sleiflaðist þotan mjög í átt að miðju vegar og mátti litlu muna að barnið yrði undir bifreið sem kom næst á eftir bíl blaðamanns . Lögreglunni tókst því miður ekki að hafa uppi á ökumanni jeppabifreiðarinnar sem sýndi þetta ótrúlega dómgreindarleysi og braut með athæfi sínu ýmsar reglur bæði hvað varðar umferð og útivist barna svo ekki sé talað um hina almennu hættu sem af þessu hlaust .